Loksa Linnavolikogule mai 2019 nr 1-9/

**Otsuse eelnõu edastamine**

Edastame Loksa Linnavolikogu otsuse eelnõu “Sihtasutuse Loksa Kultuur põhikirja muutmine“

ALGATAJA: Loksa Linnavalitsus

TÜÜP: otsus

ALUS: kohaliku omavalitsuse korralduse seaduse § 22 lg 1 p 24

ETTEKANDJA: linnapea

Värner Lootsmann

linnapea

Lisa:

Seletuskiri Loksa Linnavolikogu otsuse eelnõu “Sihtasutuse Loksa Kultuur põhikirja muutmine“ juurde

Loksa Linnavolikogu otsuse eelnõu “Sihtasutuse Loksa Kultuur põhikirja muutmine“

**Seletuskiri Loksa Linnavolikogu otsuse eelnõu “Sihtasutuse Loksa Kultuur põhikirja muutmine“ juurde**

Loksa Linnavolikogu asutas Sihtasutuse Loksa Kultuur 27. otoobril 2011 otsusega nr 49. Sama otsuse punktiga 7 kinnitati sihtasutuse põhikiri.

Põhikirja § 2 lõikes 2 toodud sihtasutuse ülesandeid eesmärkide saavutamiseks (tegevusi) tuleb täpsustada –lisada sinna punkt selle kohta, et sihtasutus korraldab turu- või tänavakaubandust või kaubandust avalikul üritusel, sealhulgas laadal ja messil.

Sihtasutuse põhikirja muutmine kuulub kohaliku omavalitsuse korralduse seaduse § 22 lg 1 punkt 24 kohaselt volikogu ainupädevusse.

Koostas: Rein Heina

Volikogu liige

EELNÕU

Esitaja: Loksa Linnavalitsus

....05.2019 nr 1-9/......



LOKSA LINNAVOLIKOGU

**O T S U S**

Loksa linn ...... mai 2019 nr ..

**Sihtasutuse Loksa Kultuur põhikirja muutmine**

Võttes aluseks kohaliku omavalitsuse korralduse seaduse § 22 lg 1 punkt 24, Loksa Linnavolikogu

**o t s u s t a b :**

1. Muuta Loksa Linnavolikogu 27.10.2011 otsusega nr 49 punkt 7 kinnitatud Sihtasutuse Loksa Kultuur põhikirja § 2, täiendades lõiget 2 punktiga 6¹ järgmises sõnastuse: „6¹ turu- või tänavakaubanduse või avalikul üritusel, sealhulgas laadal ja messil kaubanduse korraldamine;“.
2. Otsus jõustub teatavakstegemisel.
3. Loksa Linnakantseleil avalikustada otsus Loksa linna põhimääruse § 9 lõikes 1 sätestatud korras.
4. Otsuse peale võib esitada Loksa Linnavolikogule 30 päeva jooksul vaide haldusmenetluse seaduses sätestatud korras, arvates otsuse teadasaamise päevast või päevast, mil oleks pidanud otsusest teada saama või kaebuse Tallinna Halduskohtule halduskohtumenetluse seadustikus sätestatud tähtaegadel ja korras.

*/allkirjastatud digitaalselt/*

Rein Heina

volikogu esimees